Tepişteyanê nêweşan ê Zîndanê Kiriklarî Zekî Bayhan, Ramazan Çelîk û Yucel Kizmazî vera binpaykerdişê heqanê xo 28ê tebaxe de dest pê grevê vêşanîye yê bêdem û bêdorî kerdbi. Tepişte Îbrahîm Tîkan, Behram Sagdikî û Mehmet Faruk Araz 5ê êlule de tewrê grevê vêşanîye bîyî.
Seba ke 3 tepişteyê nêweşî heman oda de tepişîyenê, serê warê hewagirewtişî pê têlan girewte yo, aktîvîteyê sosyalî yenê astengkerdene tepişteyan dest pê grevî kerdbi. Tepişteyan da zanayene ke eke şertî nêrê holkerdene koma hîrêyîne zî do roja dişemeyî dest pê grevî bikera.
